stanford-oval/wikipedia huggingface dataset:
שברון (חברה)
נזק לסביבה > נזק סביבתי באקוודור

ב-2003 הוגשה בבית משפט באקוודור תביעה נגד שברון על ידי תושבים מקומיים על סך 28 מיליארד דולר. התושבים האשימו שהשלכת 18 מיליארד גלון אמריקאים (68,000,000 מטר מעוקב) של מי תוצר לתוך נהר האמזונס גרמה למחלות והרס יערות ונהרות. מחברת שברון נמסר שהם סיימו את הניקיון של הזיהום שנגרם על ידי טקסקו (חברת בת של שברון), שהזיהום הוא למעשה כתוצאת מפעילות של חברת נפט של אקוודור, ושההסכמים ב-1998 עם ממשלת אקוודור פוטרים את החברה מכל התחייבות.
ב-2011 זכו תושבי אקוודור בתביעה ע"ס 8.6 מיליארד דולר, בשל טענתם לאבדן יבולים וחיות משק ועלייה בשיעורי מחלת הסרטן. המתלוננים אמרו שאין בסכום די כדי לפצות על הנזק שנגרם על ידי החברה.
אחרי פניות נוספות לבית המשפט גדל הסכום שניתן לתושבים ל-18 מיליארד דולר, ובעקבות כך שברון הגישה ערעור נוסף לבית הדין הלאומי לצדק של אקוודור. הערעור נדחה. תביעה זו נחשבת לפעם הראשונה שבה תושבים מקומיים תבעו בהצלחה חברה בין-לאומית במדינה שבה התרחש הזיהום. חברת שברון כינתה את התביעה "מזימת סחיטה" וסירבה לשלם את הקנס.
בנובמבר 2013 החליט בית הדין הבין-לאומי לבוררות בעד שברון וחברת הבת שלה, חברת הנפט טקסקו. בית הדין מצא את שברון לא אשמה בנוגע לתביעות בענייני סביבה באקוודור.
במרץ 2014 קבע שופט בית המשפט המחוזי בארצות הברית לואיס א. קפלן (Lewis A. Kaplan) שעורך הדין הראשי של תושבי אקוודור, סטיבן דונציגר (Steven Donziger), עשה שימוש ב"אמצעים מושחתים", כולל כפייה, שוחד, הלבנת מזומנים ועברות נוספות, כדי להשיג את פסק הדין של 2011 באקוודור. אבל הוא לא פסק בנושא הבסיסי, קרי העניין הסביבתי. על אף שפסק דין בארצות הברית אינו משפיע על בית המשפט באקוודור, פסק הדין הזה חסם את האפשרות לתבוע נזיקין מחברת שברון בבתי דין בארצות הברית. סטיבן דונציגר עתר לבית המשפט ומאוחר יותר התברר שחברת שברון שילמה לעד מפתח בפרשה עבור עדותו, שהודה שהייתה כוזבת.
באפריל 2015 משמר האמזונאס פרסמו סרטי וידאו שהגיעו על פי הדיווח מחושף שחיתויות בתוך שברון. בסרטונים ניתן לראות עובדים ויועצים המאתרים זיהומי נפט באתרים בחלק האמזונס שבתחומי אקוודור – שלטענת שברון נוקו שנים קודם לכן. סרטי וידאו אלו הוכרו כלגיטימיים על ידי הייעוץ המשפטי של שברון שאף דרשו לקבל אותם בחזרה. אך לטענת החברה, סרטי הווידאו מראים בדיקות שגרתיות להגדרת היקף בורות נפט. החברה טענה גם שאין אפשרת לקבוע על פי הסרטים אם האתרים הנראים בהם הם באחריות שברון או באחריות שותפתה לשעבר – Petroecuador. לפי ארגון שומרי האמזונס סרטי הווידאו כוללים מפה המאשרת שהאתרים המדוברים אכן שייכים לשברון ויש בהם ראיונות עם כפריים החיים בשטח שבאחריות שברון.
בספטמבר 2018, פסק בין דין בין-לאומי לטובת שברון, וקבע שאקוודור הפרה את התחייבויותיה באמנות בין-לאומיות שונות. בית הדין קבע שהקנס בגין זיהום, ע"ס 9.5 מיליארד דולר, שהשית בית המשפט העליון של אקוודור על חברת שברון "התקבל באמצעות מרמה, שוחד ושחיתות והתבסס על טענות שכבר יושבו על ידי הרפובליקה של אקוודור שנים קודם לכן". היועץ המשפטי של אקוודור מתכוון לפנות לבית הדין הבין-לאומי, ואמר "מטריד אותי שבית הדין מבקש מהמדינה לבטל פסק דין שניתן באחד מבתי המשפט שלה כחלק מסכסוך בין שני גורמים פרטיים".
שברון ממשיכה לנצל נפט מאזור האמזונס. בתי הזיקוק של El Segundo (קליפורניה), Pascagoula (מיסיסיפי), וריצ'מונד (קליפורניה), מעבדים כולם נפט מהאמזונס. ב-2015 El Segundo היה בית הזיקוק הגדול ביותר בארצות הברית, ועיבד 54,463 חביות ביום.
נזק לסביבה > דליפות נפט באנגולה

ב-2006 הפעילויות של שברון באפריקה היו נתונות לביקורת כלקויות מבחינה סביבתית על ידי נציגים של 130 קהילות, חוקרים, עיתונאים ופעילים ניגריים. ב-2002 דרשה אנגולה 2 מיליון דולר כפיצויים על דליפות נפט שנגרמו לכאורה על ידי שברון, הפעם הראשונה שהיא קנסה תאגיד בין-לאומי הפועל במימיה.
נזק לסביבה > פשרות לפי חוק האוויר הנקי של ארצות הברית

שברון נתבעה על זיהום שחרג מהמותר על פי חוק אוויר נקי בארצות הברית. ב-16 אוקטובר 2003 הגיעה לפשרה על הוצאה של כ-275 מיליון דולר לטובת התקנת ציוד ושימוש בטכנולוגיה עדכנית ב-5 בתי זיקוק. שדרוג זה צפוי להפחית את פליטות אוויר המזהמות בכ-10,000 טון בשנה.
ב-2000 שילמה שברון קנס של 6 מיליון דולר, וזאת בנוסף לסיוע במימון מרפאה לטיפול בנזקי זיהום אוויר ופעולות נוספות בסך כולל של מיליון דולר. הקנס והתשלומים הנוספים היו תוצאה של הפעילות של שברון באל סגונדו, קליפורניה.
שארל דה לה ואלה פוסן

| --- | --- |

 לידה:  14 באוגוסט 1866 לוון, בלגיה 
 פטירה:  2 במרץ 1962 (בגיל 95) בריסל, בלגיה 
 ענף מדעי:  מתמטיקה
 מקום מגורים:  בלגיה
 מקום לימודים:  אוניברסיטת לוון  האוניברסיטה הקתולית הצרפתית של לוון  Heilige Drievuldigheidscollege 
 מנחה לדוקטורט:  Louis-Philippe Gilbert 
 מוסדות:  אוניברסיטת הרווארד  סורבון  אוניברסיטת לוון 
 תלמידי דוקטורט:  ז'ורז' למטר, Fernand Simonart 
 פרסים והוקרה:  פרס פונסלה (1916) 
 תרומות עיקריות
 הוכחה למשפט המספרים הראשוניים
 
שארל דה לָה וָאלֵה פּוּסָן (בצרפתית: Charles Jean de la Vallée-Poussin;‏ 14 באוגוסט 1866 - 2 במרץ 1962) היה מתמטיקאי בלגי.
ואלה פוסן זכור בעיקר בזכות ההוכחה שמצא למשפט המספרים הראשוניים, בשנת 1896. פוסן עסק באנליזה, ופתר בעיות חשובות במשוואות דיפרנציאליות ובתורת הקירובים. ספרו Cours d'analyse ("קורס באנליזה"), שהופיע בתחילת המאה ה-20, עסק באנליזה של פונקציות ממשיות, והיה מן הספרים המשפיעים ביותר בנושא זה באותה תקופה.
הוא עמד בראש המחלקה למתמטיקה באוניברסיטת לוון במשך למעלה מחמישים שנה, החל ב-1893. בשנת 1928 העניק לו אלברט מלך בלגיה את התואר 'ברון'.
רכס נפטון

| --- | --- |
אין תמונה חופשית
 מידע כללי
 גובה:  1,975 מ' 
 מיקום:  אזור הברית האנטארקטית,
 רכס הרים:  הרי פנסקולה 
 קואורדינטות:  83°30′S 56°00′W﻿ / ﻿83.5°S 56°W﻿ / -83.5; -56
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס נפטון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס נפטון
 
רכס נפטון (באנגלית: Neptune Range) הוא רכס הרים בחלק המרכזי של הרי פנסקולה בארץ המלכה אליזבת שבאנטארקטיקה.
אורכו של הרכס 112 קילומטרים.
רכס נפטון ממוקם מערבית - דרום-מערבית מרכס פורסטל.
ברכס נפטון מצויות גבעות ויליאמס, גבעות שמידט, מישור אירוקווי, ומדרון וושינגטון.
שיא גובהו של רכס נפטון (בהר הוקס) הוא 1,975 מטרים מעל פני הים; ההר השני בגובהו ברכס הוא פסגת גמבקורטה, שגובהה 1840 מטרים מעל פני הים.
גובהו הממוצע של הרכס 1,385 מטרים מעל פני הים.
היסטוריה > גילוי ומיפוי הרכס

רכס נפטון התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.
הרי פנסקולה כולם מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שם מטוס ה-P-2 Neptune של צי ארצות הברית בו בוצעה טיסת הצילום.
לקריאה נוספת

• Storey, Bryan & Macdonald, David & Dalziel, Ian & Isbell, John & Millar, Ian. (1996), , Geological Society of America Bulletin. 108. 685-707. https://doi.org/10.1130/0016-7606(1996)108<0685:EPSMAD>2.3.CO;2.
• Curtis, M.L.; Storey, B.C., (2003), ,  Journal of the Geological Society, 160 (4). 629-642. https://doi.org/10.1144/0016-764902-102
• Gunter Faure, Teresa M. Mensing, , PP 235 - 266
הערות שוליים

1 2 3 4 5 6 7 8 9 10 11 12  מידע גאוגרפי והיסטורי
1 2  מידע גאוגרפי באתר הגאזט האנטארקטי המשווה SCAR
1 2 3 4  מידע גאוגרפי על הרכס באתר peakbagger
↑  מידע גאוגרפי
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
| --- | --- |
בקרת זהויות :  VIAF: 248253116   WorldCat (עם VIAF): 248253116
רפי פסחזון

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  29 במרץ 1937 י"ז בניסן ה'תרצ"ז 
 פטירה:  23 באוקטובר 1991 (בגיל 54) ט"ו בחשוון ה'תשנ"ב 
 מוקד פעילות:  ישראל 
 שפה מועדפת:  עברית 
 
רפי פסחזון (י"ז בניסן ה'תרצ"ז, 29 במרץ 1937 – ט"ו בחשוון ה'תשנ"ב, 23 באוקטובר 1991) היה מוזיקאי, מנחה זמר עברי ומנצח על חבורות זמר.
חייו

את דרכו בניצוח החל כעוזרו של יצחק גרציאני כמנצח מקהלת צדיקוב. היה הממונה על המדור המוזיקלי בהסתדרות ובמסגרת תפקידו פעל להפצת הזמר העברי בציבור הרחב. הוא עשה זאת במסגרת שירונים וספרי זמר שהוציא המדור וכן בעריכת מפגשי חבורות זמר במקומות שונים בארץ, במפגשים אלה היה גם שר עם הקהל.
פסחזון ניצח על חבורות זמר רבות ובהן חבורת הזמר "האירוסים - זמרי בית אלפא". הוא ערך יחד עם תלמה אליגון-רוז את ששת הכרכים של "אלף זמר ועוד זמר", המקיפים חלק גדול מהשירים העבריים המוכרים.
גיל אלדמע ותלמה אליגון-רוז הקדישו לפסחזון את היצירות : "רעי הטוב" ו"שירים עד שנמות"..
הלך לעולמו ב-1991 ממחלת לב והוא בן 54. היה חבר קיבוץ גבעת השלושה.
הערות שוליים

↑  אתר "Billiongraves"
↑  אתר הספרייה הלאומית, ערך :אלדמע גיל, ("רעי הטוב", (תווים), 4 קולות ,עיבוד אלדמע גיל, יוצרת תלמה אליגון-רוז, ), ("שירים עד שנמות", (תווים), עיבוד אלדמע גיל, יוצרת תלמה אליגון-רוז), עמוד 57, ארכיון, סדרה B.
↑  לזכרו, חדשות, 31 באוקטובר 1991.
| --- | --- |
בקרת זהויות :  NLI: 987007314071505171  GND: 1112678344  ISNI: 0000 0000 8208 1385  SUDOC: 266263623  VIAF: 25960176   WorldCat (עם VIAF): 25960176 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
רמי בר אבא

ערך זה עוסק באמורא בדור השלישי. אם התכוונתם לחותנו של רב אשי, ראו .
| --- | --- |
 מקום פעילות:  בבל
 תקופת הפעילות:  שלישי אמוראים
 רבותיו:  רב הונא
 
רמי בר אבא (לפעמים מוזכר בשם רבי אמי בר אבא). היה אמורא בדור השלישי לחכמי בבל, ותלמידו של רב הונא.
רמי בר אבא העביר רבות מתקנותיו של רבי יוסי בציפורי, שהיו מסורות בידו, לבני דורו. ביניהם: לא תלך אשה ובנה אחריה בשוק, משום מעשה שהיה, שאשה הלכה בשוק ובנה אחריה; בני אדם פרוצים, תפסו את בנה מאחריה, וכאשר נבהלה בראותה שבנה איננו, הם אמרו לה: בואי ונראה לך היכן בנך. כך משכו אותה למקום מסתור, שם עינו אותה במעשים מגונים. תקנה נוספת: בעבר, היה בית שימוש ציבורי שם נכנס כל החפץ בכך. רבי יוסי תיקן שהנשים ידברו יחד בקול בעודן בבית השימוש, כדי שידעו אנשים שהן שם ולא יתקרבו למקום, דבר האסור משום צניעות וייתכן שגם משום ייחוד.
מזכיר רבים מאמרותיו של רב הונא, שעל פי הידוע לנו היה רבו. הוא עסק רבות באגדה.
אמרותיו

על האדם ללמוד מוסר השכל מכל דבר. למשל, מאיסור ערלה - שעל האדם לאפק ולמתן את עצמו מתאוות העולם, כמו שכשיצא הפרי מהעץ לא יחטוף אותו מיד לאכלו, כך גם לפני שמקיים מצוות עונה יבדוק שאשתו איננה נדה, והשוחט בעל חיים יפשיט את עורו לפני שאוכלו שמא ימצא טרפה. (רמי בר אבא מסר דוגמאות נוספות במסכת ביצה).
רוג'ר דלטרי

| --- | --- |

 לידה:  1 במרץ 1944 (בן 80) האמרסמית', הממלכה המאוחדת 
 שם לידה:  Roger Harry Daltrey 
 מוקד פעילות:  הממלכה המאוחדת 
 תקופת הפעילות:  מ-1959 
 מקום לימודים:  תיכון אקטון 
 סוגה:  רוק 
 שפה מועדפת:  אנגלית 
 כלי נגינה:  גיטרה, מפוחית פה 
 חברת תקליטים:  אטקו רקורדס, דקה רקורדס, אטלנטיק רקורדס, טראק רקורדס 
 פרסים והוקרה:  מפקד במסדר האימפריה הבריטית  פרס ג'יימס ג'ויס  פרס שטייגר  פרס מרכז קנדי 
 www.thewho.com
 פרופיל ב-IMDb
 
רוג'ר דלטרי, 2008
רוג'ר דלטרי, 1972
רוג'ר דלטרי, 1976
רוג'ר דלטרי, 2005
רוג'ר הארי דלטרי (באנגלית: Roger Harry Daltrey‏; נולד ב-1 במרץ 1944) הוא מוזיקאי בריטי, ממייסדי להקת הרוק הקלאסי הבריטית "המי" וסולנה.
לאחר פירוק הלהקה המשיך בקריירה עצמאית כסולן בהצלחה חלקית. כמו כן, לצד הקריירה המוזיקלית שלו, דלטרי השתתף במשך השנים במספר רב של סרטי קולנוע, הצגות תיאטרון ותוכניות טלוויזיה.
חייו

דלטרי נולד בשכונת הפועלים הלונדונית Shepherd's Bush. בשכונה זו גדלו גם שני חברים נוספים של להקתו המפורסמת, המי - פיט טאונסנד וג'ון אנטוויסל. דלטרי נחשב לתלמיד מוצלח בבית הספר ואף דורג במקום ראשון במבחנים שנעשו בכיתתו. הצלחתו בלימודים הביאה לקבלתו לבית הספר היוקרתי לבנים "אקטון קאנטרי גראמר סקול", אך בסיומם החליט שלא להמשיך ללימודים אקדמאים גבוהים.
דלטרי בנה את הגיטרה הראשונה שלו מקורת עץ וייסד להקה שנקראה "המעקפים" (The Detours). כשאביו קנה לו גיטרה מקצועית בשנת 1959, הוא הפך לגיטריסט המוביל של הלהקה. דלטרי הועסק כפועל במפעל לניירות מתכת במשך היום, ובלילות התאמן עם הלהקה והופיע איתה בחתונות, פאבים ומועדוני גברים. בתקופה זו הלהקה כללה את דלטרי שניגן בגיטרה מובילה, פיט טאונסנד בגיטרת קצב, ג'ון אנטוויסל בבס, דאג סנדום בתופים וקולין דוסון כזמר המוביל.
במשך הזמן נחשב דלטרי למנהיג הלהקה, כאשר הוא זוכה למוניטין של אדם המרבה להשתמש באגרופיו כדי להשליט את דעתו, וזאת למרות ממדיו הפיזיים הצנועים. חברו ללהקה טאונסנד, העיד כי "רוג'ר הריץ דברים כמו שהוא רצה. אם התווכחת איתו, בדרך-כלל קיבלת סדרת חבטות." בדרך-כלל היה הוא זה שבחר את המוזיקה שאתה הלהקה תופיע, בין היתר שירים של הביטלס, ג'יימס בראון, ואמני רוק אחרים. ב-1964 היה הוא זה שהחליט על שמה החדש של הלהקה, שהוצע על ידי שותפו של טאונסנד לחדר, ריצ'רד בארנס - "המי."
לדלטרי ולאשתו הנוכחית, הדוגמנית לשעבר הת'ר טיילור, יש שתי בנות ובן. בנוסף יש לו בן מנישואיו הראשונים ועוד מספר ילדים מיחסים מחוץ לנישואים עם נשים שונות. ב-31 בדצמבר 2004, הוענק לו תואר של מפקד של מסדר האימפריה הבריטית, בשל תרומותו למוזיקה, לתעשיית הבידור ולצדקה.
המי

כבר עם ההקלטה הראשונה של הלהקה ב-1965, החל טאונסנד לכתוב חומרים מקוריים ושליטתו של דלטרי על הלהקה התרופפה. הסינגל השני שלהם, "Anyway, Anyhow, Anywhere", היה השיר היחיד בו דלטרי וטאונסנד שיתפו פעולה. בעוד טאונסנד התפתח לאחד ממלחיני הרוק הטובים ביותר, הפכה השירה של דלטרי לכלי הביטוי העיקרי שלו והוא זכה למידה זהה של מוניטין כזמר בעל קול עוצמתי שאין דומה לו. ההרגל שפיתח לעצמו לתלות את המיקרופון על ידי החוט נעשה לאחד מסימני ההיכר שלו.
ההבעה המגמגמת של דלטרי, שהפגין כעס נעורים, תסכול ושחצנות, בסינגל פורץ-הדרך של הלהקה "הדור שלי" (My Generation), ביטא היטב את הרגשות המהפכניים של שנות ה-60 של המאה ה-20 עבור צעירים רבים מסביב לעולם והפך לסימנה המסחרי של הלהקה. צרחתו לקראת סיומו של השיר "לא ישטו בנו שוב" (Won't Get Fooled Again) הפך לרגע מכונן עבור הלהקה.
תוך כדי ההצלחה האדירה לה זכתה הלהקה, מצא את עצמו דלטרי נאבק בחבריו ובתופעת השימוש בסמים ואלכוהול, שהאמין שיהרסו אותם. באחת הפעמים שטף בשירותים את הסמים של קית' מון המתופף, וכשזה התנגד - הכה והפיל אותו לרצפה. באירוע אחר ב-1973, כאשר פיט טאונסנד היה בשפל אחרי כישלון האלבומים האישיים שלו ובזמן שדלטרי דווקא הצליח עם פרויקטי הסולו שלו ותפקידי המשחק אותם ביצע, בעת שהקליטו באולפן, הניף טאונסנד את הגיטרה מעל ראשו של דלטרי, וזה הגיב בהכאתו של טאונסנד עד לעילפון.
בכל ההישגים מצייני-הדרך של המי, טומי, "Who's Next" ו- "Quadrophenia", נחשב דלטרי לקולה ופניה של הלהקה. חבריה הגדירו את עצמם כמורדים האולטימטיביים בדור של שינוי. עם הופעתו של "טומי" כסרט קולנוע ב-1975, שיחק דלטרי בתפקיד הראשי ועל תפקידו זה הוענק לו פרס גלובוס הזהב בעבור "הופעת הבכורה הטובה ביותר בסרט קולנוע."
קריירת סולו

למרות שתמיד החשיב את המי כהצלחתו הגדולה בחיים, הוציא דלטרי גם שמונה אלבומי סולו.
האלבום Daltrey מ-1973 לא היה תקליט הסולו הראשון שהוציא חבר להקת המי, קדמו לו שני אלבומים של ג'ון אנטוויסל ופיט טאונסנד. הסינגל הטוב ביותר באלבום, Giving It All Away, הגיע למקום החמישי בבריטניה, והאלבום הגיע לרשימת 50 הנמכרים ביותר בארצות הברית. ב-Daltrey הוכיח הזמר שהוא מסוגל לבטא גם את יצירתו שלו, לא רק את זו של טאונסנד.
כאשר חברו סוייר פתח בקריירת סולו צירף אליו דלטרי קבוצה נרחבת מחבריו שיכתבו עבורו חומר מקורי וינגנו בהקלטת האלבומים. פול מקרטני תרם את השיר החדש Giddy ל-One of The Boys, כאשר הלהקה כללה את אריק קלפטון, אלוין לי ומיק רונסון.
McVicar הוצא כאלבום פסקול לסרט בשם דומה, אותו הפיק דלטרי, וגם כיכב בו, אך גם כל שאר חברי להקת המי - טאונסנד, אנטוויסל וקני ג'ונס - השתתפו בהכנתו, ולכן הוא יכול להחשב כאלבום של המי. McVicar כלל שני סינגלים פופולריים, Free Me ו Without Your Love, והיה אלבום הסולו הנמכר ביותר של דלטרי.
שיר הנושא Under a Raging Moon (תחת ירח זועם) היה מחווה למתופף המי קית' מון, שמת ב-1978. כל שירי האלבום, כולל Let Me Down Easy שנכתב בידי בריאן אדמס, מבטאים את התיסכול שבהתבגרות.
דלטרי חגג את יום הולדתו החמישים ב-1994 בהופעה בקרנגי הול בהופעה שנקראה, "דלטרי שר טאונסנד". בהופעה השתתפו תזמורת בית הספר ג'וליארד, וחבריו הוותיקים מהילדות טאונסנד, אנטוויסל, וכן להקת רקדנים איריים וקבוצה של מוזיקאים עממיים.
דלטרי החל להגיש תוכנית שבועית קצרה ב-BBC, בה הוא בחר בעצמו שני שירי רוק אנד רול מועדפים עליו.
בשנת 2018 הוא הוציא אלבום חדש שנקרא As long I have you.
קריירת סולו > דיסקוגרפיית סולו

1973, Daltrey
1975, Ride a Rock Horse
1977, One of the Boys
1980, McVicar
1984, Parting Should be Painless
1985, Under a Raging Moon
1987, Can't Wait to See the Movie
1992, Rocks in the Head
קריירת סולו > להיטי סינגלים מתקופת הסולו

Giving It All Away
I'm Free
Without Your Love
Free Me
קריירת סולו > שיתופי פעולה עם אמנים אחרים

בשנת 1984 הופיע דלטרי ב-Bad Attitude, שיר הנושא של אלבום שנכתב בידי "מיטלוף", כאשר הם חולקים את השירה ביניהם.
בשנת 1992 הוא הופיע באלבום זוכה פרס גראמי של להקת "The Chieftain", "ערב אירי: הופעה חיה בבית האופרה הגדול".
בשנת 2003 הוא סיפק קולות רקע ללהקת הטראש מטאל "אנתרקס" בשיר, Taking the Music Back, מאלבומם We've Come for You All.
בשנת 2005 הוא ביצע גרסת כיסוי יחד עם להקת הבנים "McFly", לשיר של להקת המי My Generation, כחלק ממסע פרסום ל-HMV.
בשנת 2006 הוא כתב את Highbury Highs, כמחווה לאצטדיון הייבורי, ביתה של קבוצת הכדורגל ארסנל, וביצע אותו אחרי המשחק האחרון במגרש.
תפקידי משחק

דלטרי השתתף בכשלושים סרטי קולנוע, ביניהם תפקידים ראשיים ב"מקויקאר" בתפקיד שודד בריטי חמוש שהופך לעיתונאי, בסרט המוזיקלי "טומי" כנער העיוור, החרש והאילם טומי ווקר; ו"ליסטומניה", כמלחין ההונגרי פרנץ ליסט.
הוא הופיע בתפקידי תיאטרון בהפקות הקוסם מארץ עוץ (כאיש הפח), במזמור חג מולד (כסקרוג'), ובהפקת הרדיו של ה-BBC "ישו כוכב עליון" כיהודה איש קריות.
דלטרי השתתף גם במספר תפקידים בתוכניות טלוויזיה. ב-1985 הוא שיחק בסדרת הטלוויזיה Buddy; בעיבוד טלוויזיוני מבית ה-BBC למחזה של שקספיר; בסדרת הדרמה המשטרתית "החשבון"; בסדרת המדע בדיוני "גולשים בזמן" כקולונל ארגוס ריקמן; בפרק בסדרת המדע בדיוני "ויצ'בלייד" כ"אב דלטורו"; והופעת אורח חוזרת בסדרה "איש הנצח" כבן-אלמוות בשם יו פיצקיירן, אחד מחבריו הקרובים של הדמות הראשית דאנקן מקלאוד. בנוסף, דלטרי הופיע לצד סטיב בושמי בפרק "Forever Ambergris" בסדרת אימה "סיפורים מהצד האפל", כאויב קריפטוני של סופרמן בסדרה "לויס וקלארק: הרפתקאותיו החדשות של סופרמן", בפרק בסדרה "CSI" כבוס המאפיה, ויחד עם חברו ללהקה ג'ון אנטוויסל בפרק "A Tale of Two Springfield" ב"משפחת סימפסון". ב-2003 הוא הנחה תוכנית בערוץ ההיסטוריה בשם "היסטוריה קיצונית עם רוג'ר דלטרי". בסדרה עד עצם היום הזה גילם את תפקיד הזחל בארץ הפלאות.
פילמוגרפיה

ליסטומניה (פרנץ ליסט), 1975
מורשת (קליב ג'קסון), 1975
טומי (טומי ווקר), 1975
המורשת (קליב), 1978
מקויקר (ג'ון מקויקר), גם מפיק, 1980
רצח: מקום אולטמטיבי לגירושין, 1985
השדכנית הקטנה (ג'ב מקלין), 1987
אופרה בגרוש (זמר רחוב), 1989
צדק קר (קית' גיבסון), 1989
השיר של באדי (טרי קלארק); כתב גם את הפסקול והפיק, 1991
אם מבטים יכלו להרוג (להב), 1991
Lightning Jack (ג'ון ט. קולס), 1994
ערפדלה (ולאד), 1996
כמו שזה (קלוין), 1998
הבוקר שאחרי (נובי קלאג), 2000-1999
נסיך אפל: הסיפור האמיתי של דרקולה (המלך ג'אנוס), 2000
הכי טוב (רודני מארש), 2000
רודפים אחרי הגורל (אנשי נחמיה), 2001
com. בשביל רצח (בן), 2002
לקריאה נוספת

ג'ופרי ג'וליאנו (1996). מאחורי עיניים כחולות: החיים של פיט טאונסנד. פינגווין ספרים, בע"מ.
רעפנוניים

| רעפנוניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: רעפנוניים
שם מדעי
 Malacanthidae ‏גינטר, 1861

Malacanthus latovittatus בגן חיות בהולנד
רַעַפְנוּנִיִּים (שם מדעי: Malacanthidae) היא משפחת דגים מסדרת הדקראים החיים בימים הטרופיים. מחולקים לשתי תת-משפחות: Malacanthinae ו-Latilinae הנבדלות במראה, בהתנהגות ובאקולוגיה. תת-המשפחה הראשונה נמצאת בדרך כלל מעל לעומק 50 מטר ואילו השנייה תימצא מתחתיו.
חלק ממיני הרעפנוניים הם דגי מאכל חשובים, אם כי אצל חלקם יש זיהומי כספית. דגים אחרים הם צבעוניים ויפים ונמצאים במספר אקווריומים וגני חיות לראווה.
מאפיינים

דגים אלה חיים בימים רדודים באזורים חוליים, סלעיים וכן בשוניות אלמוגים למעט המינים החיים בעומק. הם מגיעים לאורך 17-125 ס"מ ויכולים להגיע למשקל של 30 ק"ג. לחלק מדגים אלה ראש מוארך וחוטם צר וארוך והם רזים מאוד, לעומת אחרים בעלי פה קצר עם זיפים מסביב לפה והם שמנים יותר. הסנפירים קצרים אך הם בעלי רעמה קוצנית מהגב ועד לזנב.
תזונתם העיקרית של הדגים היא מחסרי חוליות כמו סרטנים ושרימפס, רכיכות, תולעים וקיפודי ים, אך גם מדגים קטנים.
מיון

משפחה רעפנוניים (Malacanthidae)
תת-משפחה Latilinae
סוג Branchiostegus
סוג Caulolatilus
סוג Lopholatilus
תת-משפחה Malacanthinae
סוג Hoplolatilus
סוג Malacanthus
רמו פורר

| --- | --- |

 לידה:  5 בספטמבר 2001 (בן 23) Hemberg, שווייץ שווייץ
 מוקד פעילות:  שווייץ שווייץ
 תקופת הפעילות:  מ-2020
 שפה מועדפת:  אנגלית, גרמנית 
 כלי נגינה:  אקורדיון, פסנתר, חליל צד, גיטרה 
 פרופיל ב-IMDb
 
רמו פורר (באיטלקית: Remo Forrer; נולד ב- 5 בספטמבר 2001) הוא זמר שווייצרי. ייצג את שווייץ באירוויזיון 2023, שהתקיים בליברפול שבממלכה המאוחדת.
קריירה

בשנת 2020 זכה בעונה השלישית של הגרסה השווייצרית לתוכנית הטלוויזיה "The Voice". הוא ביצע בשלב הגמר את השיר "Sign of the Times" של הארי סטיילס. לאחר מכן הוחתם בחברת יוניברסל מיוזיק גרופ. סינגל הבכורה שלו, "Home", הגיע למקום ה-93 במצעד הפזמונים השווייצרי.
בשנת 2022 השתתף בפרק של תוכנית הבידור הגרמנית "Zeig uns Deine Stimme". ב-20 בפברואר 2023 הכריזה רשות השידור השווייצרית על פורר כנציג שווייץ לאירוויזיון 2023. שירו, "Watergun", יצא לאור ב-7 במרץ. ב-11 במאי 2023 ביצע פורר את "Watergun" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. שווייץ הופיעה שלישית, לפני פולין ואחרי פורטוגל. בגמר פורר הגיע למקום ה-20 עם 92 נקודות.
חיים אישיים

פורר התגורר בהמברג בקנטון סנט גאלן. את אהבתו למוזיקה פיתח החל מגיל צעיר. הוא למד לנגן בחליל, אקורדיון ובפסנתר.
הערות שוליים

↑  "Remo Forrer: «Ich wäre bei der Finalshow durch die Luft geflogen»". Schweizer Illustrierte (בגרמנית (שוויץ)). נבדק ב-2023-02-20.
↑  "«The Voice»-Gewinner - Eurovision Song Contest 2023: Remo Forrer singt für die Schweiz". Schweizer Radio und Fernsehen (SRF) (בגרמנית). 2023-02-20. נבדק ב-2023-02-20.
↑  "Remo Forrer will represent Switzerland at Eurovision 2023". eurovision.tv. 20 בפברואר 2023. נבדק ב-20 בפברואר 2023. {{cite web}}:  (עזרה)
↑  Eurovision 2023 Semi-final 1 Results
↑  Eurovision 2023: Running order in the Grand Final
↑  "Remo Forrer | Sänger und Musiker aus der Ostschweiz". remoforrer.ch. נבדק ב-2023-02-20.
| --- | --- |
בקרת זהויות :  GND: 1281450340  MusicBrainz: ee5179c4-56c8-4ebf-9082-266b1d8f7f85  VIAF: 7128167764314213890006   WorldCat (עם VIAF): 7128167764314213890006
רכס סאנדנס

| --- | --- |

הר קואון
 מידע כללי
 שטח:  248 קמ"ר 
 מדינה:  קנדה 
 מיקום:  אלברטה, קנדהקנדה
 רכס הרים:  רכסי פארק 
 אורך הרכס:  24 ק"מ 
 קואורדינטות:  51°00′N 115°32′W﻿ / ﻿51°N 115.53°W﻿ / 51; -115.53
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס סאנדנס(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס סאנדנס(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכס סאנדנס(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכס סאנדנס
 
רכס סאנדנס (באנגלית: Sundance Range) הוא רכס הרים בהרי הרוקי הקנדיים, מדרום לעיר באנף שבקנדה. הרכס ממוקם על קו פרשת המים של אמריקה, ובשל כך הוא ממוקם על הגבול בין פרובינציית אלברטה (שממזרח לו) ופרובינציית קולומביה הבריטית (שממערב לו).
גאוגרפיה

הרכס הוא רכס ארוך, המתמשך לכיוון דרום מהעיר באנף ועד מאגר אגמי ספריי. הנחלים ברוסטר, בריאנט ואלנבי מהווים את גבולו המזרחי של הרכס. אורכו של הרכס 24 קילומטרים.
שטחו של הרכס 248 קמ"ר.
גובהו הממוצע של הרכס - 2,800–2,950 מטרים מעל פני הים. שיא גובהו של הרכס - בפסגת באר שבע - 3.054 מטרים מעל פני הים.
גאוגרפיה > הרי ופסגות הרכס

הפסגות וההרים העיקריים ברכס:
| הר/פסגה | גובה במטרים | שם באנגלית |
| --- | --- | --- |
| פסגת באר שבע | 3,054 מטרים | Beersheba Peak |
| הר קואון | 2,909 מטרים | Cone Mountain |
| הר אלנבי | 2,901 מטרים | Mount Allenby |
| הר טורבולנט | 2,800 מטרים | Mount Turbulent |
היסטוריה

ישנה סברה לפיה הרכס היה רכס מקודש לשבטי האומות הראשונות באזור, ואלה ערכו טקסים דתיים על הרמה שבמרכז הרכס.
לקריאה נוספת

• Jane G. Ferrigno, , P 216
• Dave Birrell, , P 81